ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
ఫిట్ ఇండియా స్కూల్ వీక్ ఆవిష్కరించిన క్రీడామంత్రి కిరణ్ రిజిజు
ఫిట్ ఇండియా ను నడిపించే చోదకశక్తి విద్యార్థులే: కిరణ్ రిజిజు
ఫిట్ ఇండియా స్కూల్ వీక్ రెండో ఎడిషన్ ను కేంద్ర క్రీడాశాఖామంత్రి శ్రీ కిరణ్ రిజిజు ఈ రోజు ఆవిష్కరించారు. ఈ కార్యక్రమంలో ఆయనతో బాటు ఫిట్ ఇండియా మిషన్ డైరెక్టర్ ఏక్తా విష్ణోయ్, సిబిఎస్ఇ చైర్మన్ మనోజ్ అహుజా, సిఐఎస్ సిఇ చైర్మన్ డాక్టర్ జి. ఇమ్మాన్యుయేల్, కాసర్ గడ్ కు చెందిన ఎంపి ఇంటర్నేషనల్ స్కూల్ ప్రిన్సిపల్ డాక్టర్ అబ్దుల్ జలీల్ మార్థ్య, గ్రేటర్ నోయిడా జేపీ పబ్లిక్ స్కూల్ క్రీడాశాఖాధిపతి కుమారి నీరజ్ సింగ్, జేపీ స్కూల్ విద్యార్థి ప్రకృతి ఆదర్శ్, ఎంపి ఇంటర్నేషనల్ విద్యార్థి యాసిర్ అమీన్ అలి పాల్గొనగా స్పోర్ట్స్ యాంకర్ మనీష్ వ్యాఖ్యాతగా వ్యవహరించారు.
వర్చువల్ పద్ధతిలో జరిగిన ఈ కార్యక్రమం ప్రధానంగా పిల్లల్లో శారీరక వ్యాయామం పట్ల, క్రీడల పట్ల ఆసక్తి పెంచి, ప్రోత్సహించటం, అలవాటు చేయటం కోసం ఉద్దేశించినది. అలవాట్లు మొదలయ్యే బాల్య దశలోనే పిల్లలను ఈ దిశలో ప్రోత్సహించటం మంచిదనే ఉద్దేశంతో ఫిట్ ఇండియా ను పాఠశాలలకు పరిచయం చేస్తున్నారు.
ప్రారంభోత్సవం సందర్భంగా శ్రీ రిజిజు మాట్లాడుతూ, పాఠశాల స్థాయిలోనే ఫిట్ నెస్ కు ప్రాధాన్యం ఇవ్వాలసిన అవసరాన్ని చెప్పారు, దేశం ఫిట్ గా ఉండాలంటే విద్యార్థులే దానికి చోదక శక్తి అన్నారు. పెద్ద సంఖ్యలో పాఠశాలలు ఈ కార్యక్రమంలో పాలుపంచుకోవటానికి ఆసక్తి చూపటం, వారం వారం ఈ సంఖ్య పెరగటం ఎంతో సంతోషాన్నిచ్చిందన్నారు. ప్రతి భారతీయుడు ఫిట్ గా ఉండాలన్న లక్ష్య సాధనకు కావాల్సిన శక్తి పాఠశాలల్లోనే తయారవుతోందన్నారు.
నిరుడు నవంబర్ లో మొదలైన ఫిట్ ఇండియా స్కూల్ వీక్ ప్రచారోద్యమంలో భాగంగా దేశవ్యాప్తంగా 15,000 పాఠశాలలు పాల్గొన్నాయి. లైవ్ సెషన్ లో భాగంగా క్రీడా మంత్రిని ఒక ప్రశ్న అడిగే అవకాశం జేపీ పబ్లిక్ స్కూల్ విద్యార్థిని ప్రకృతి ఆదర్శ్ కు రాగా మంత్రి తన వయసు కంటే తక్కువగా కనబడటానికి ఆయన అనుసరిస్తున్న ఫిట్ నెస్ మంత్ర ఏమితో చెప్పాలని కోరింది. మంత్రి శ్రీ రిజిజు నవ్వుతూ సమాధానమిచ్చారు. “ నేను 25-30 ఏళ్ళ కుర్రాడినే అనుకుంటూ అందుకు తగినట్టే ఫిట్ గా ఉండటానికి చేయాల్సిందంతా చేస్తా. అలాంటి పట్టుదల, ప్రేమ ఉండాలి” అన్నారు.
ప్రస్తుత కరోనా సంక్షోభ నేపథ్యాన్ని దృష్టిలో ఉంచుకొని ఈ సారి ఈ కార్యక్రమాన్ని ఆన్ లైన్ లో నిర్వహిస్తున్నారు. ప్రతిపాదించిన కార్యక్రమాలను ఆయా పాఠశాలలు వర్చువల్ పద్ధతిలోనే నిర్వహిస్తాయి. ఈ కార్యక్రమంలో పాల్గొనటానికి పాఠశాలలు తమంతట తాముగా https://fitindia.gov.in/fit-india-school-week/ లో రిజిస్టర్ చేసుకోవాలి. ఫిట్ ఇండియా స్కూల్ వీక్ జరుపుకోవటానికి 2020 డిసెంబర్ లో ఏదైనా ఒక వారాన్ని కూడా వారే ఎంచుకోవాలి. రిజిస్ట్రేషన్ సమయంలో వారికిచ్చే జాబితా నుంచి ఏదైనా అంశాన్నిఎంచుకోవచ్చు. ఈ ఏడాది తలపెట్టిన కొన్ని అంశాల్లో ఏరోబిక్స్, పెయింటింగ్, క్విజ్/డిబేట్, డాన్స్, స్టెప్ అప్ చాలెంజ్ లాంటివి ఉన్నాయి.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
కేంద్ర ప్రభుత్వ ఏజెన్సీ భారత ఆహార సంస్థ 2021 మే మరియు జూన్ నెలలకు పీఎంజికేఏవై కింద మొత్తం 36 రాష్ట్రాలు / యుటిలకు 76.72 ఎల్ఎంటి ఉచిత ఆహార ధాన్యాలను సరఫరా చేసింది
2021 మే నుండి 2,353 ఆహార ధాన్యం రేక్లను భారత ఆహార సంస్థ లోడ్ చేసింది
సెంట్రల్ పూల్ కింద 593 ఎల్ఎమ్టి గోధుమలు, 294 ఎల్ఎమ్టి బియ్యం అందుబాటులో ఉన్నాయి
జూన్ 21, 2021 వరకు, కేంద్ర ప్రభుత్వ సంస్థ భారత ఆహార సంస్థ మొత్తం 36 రాష్ట్రాలు / యుటిలకు 76.72 లక్షల మెట్రిక్ టన్నుల  ఉచిత ఆహార ధాన్యాలను సరఫరా చేసింది. 22 రాష్ట్రాలు / యుటిలు అంటే ఆంధ్రప్రదేశ్, అరుణాచల్ ప్రదేశ్, చండీగఢ్, ఛత్తీస్గఢ్,ఢిల్లీ, గోవా, గుజరాత్, హిమాచల్ ప్రదేశ్, జార్ఖండ్, కర్ణాటక, కేరళ, లక్షద్వీప్, మణిపూర్, మేఘాలయ, మిజోరం, నాగాలాండ్, పుదుచ్చేరి, పంజాబ్, తమిళనాడు, తెలంగాణ, త్రిపుర, పశ్చిమ బెంగాల్ 2021 మే-జూన్ కోసం పూర్తి కేటాయింపులను వినియోగించుకున్నాను.
14 రాష్ట్రాలు / యుటిలు అంటే అండమాన్ & నికోబార్ దీవులు, అస్సాం, బీహార్, డామన్ డయ్యు డి అండ్ ఎన్హెచ్, హర్యానా, జమ్మూ & కాశ్మీర్, లడఖ్, మధ్యప్రదేశ్, మహారాష్ట్ర, ఒడిశా, రాజస్థాన్, సిక్కిం, ఉత్తర ప్రదేశ్, ఉత్తరాఖండ్ మే నెల వంద శాతం వినిగయోగించుకోగా, జూన్ 2021 కేటాయింపులు తీసుకునే ప్రక్రియ సాగుతోంది. .
ఎఫ్సిఐ ఇప్పటికే అన్ని రాష్ట్రాలు / యుటిలలో తగినన్ని నిల్వలను ఉంచింది. ప్రస్తుతం, సెంట్రల్ పూల్ కింద 593 ఎల్ఎమ్టి గోధుమలు మరియు 294 ఎల్ఎమ్టి బియ్యం  అందుబాటులో ఉన్నాయి.
అన్ని రాష్ట్రాలు / యుటి ప్రభుత్వాలకు సజావుగా సరఫరా అయ్యేలా ఎఫ్సిఐ దేశవ్యాప్తంగా ఆహార ధాన్యాలను రవాణా చేస్తోంది. 2021 మే ఒకటో తేదీ నుండి, 2353 ఆహార ధాన్యం రేక్లను ఎఫ్సిఐ లోడ్ చేసింది, అంటే రోజువారీ సగటున 45 రేక్లు లోడ్ చేసినట్టు.
పిఎమ్జికెఎఐ కింద ఉచిత ఆహార ధాన్యాల పంపిణీని నిర్దిష్ట కాలవ్యవధిలో పూర్తి చేయాలని కేంద్రం అన్ని రాష్ట్రాలు / యుటి ప్రభుత్వాలకు సూచించాయి. ప్రస్తుత కోవిడ్ మహమ్మారి మధ్య లబ్ధిదారులకు ఉచిత ఆహార ధాన్యాలు సరఫరా చేయడానికి ప్రధాన్ మంత్రి గరీబ్ కల్యాణ్ అన్నా యోజన సదుపాయం కల్పిస్తోంది. తద్వారా లబ్ధిదారులకు ఆహార భద్రత కల్పిస్తుంది. ఈ పథకం కింద, ఎన్ఎఫ్ఎస్ఏ పరిధిలో ఉన్న లబ్ధిదారులకు నెలకు 5 కిలోల ఉచిత ఆహార ధాన్యాలు పంపిణీ చేయడం జరుగుతోంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 112.93 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13.45 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,12,93,57,545
|
|
అందుబాటులోని నిల్వలు
|
|
13,45,61,536
112.93 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13.45 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.65 కోట్ల డోసులు  అందించారు
గత 24 గంటల్లో 7,673 డోసులు అందించారు
దేశవ్యాప్త క్రియాశీల కేసుల సంఖ్య 7,026
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.79%
గత 24 గంటల్లో 662 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,60,279 కు పెరిగింది.
గత 24 గంటల్లో 1,134 కొత్త కేసులు నమోదయ్యాయి.
రోజువారీ పాజిటివిటీ రేటు 1.09%
వారపు పాజిటివిటీ రేటు 0.98%
గత 24 గంటల్లో చేసిన 1,03,831 కొవిడ్ పరీక్షలతో కలిపి ఇప్పటివరకు 92.05 కోట్ల పరీక్షలు చేశారు.
ప్రధాన మంత్రి కార్యాలయం
ఫోన్లో మాట్లాడుకున్న ప్రధానమంత్రి నరేంద్రమోదీ, రిపబ్లిక్ ఆఫ్ కొరియా అధ్యక్షుడు
ప్రధానమంత్రి శ్రీ నరేంద్ర మోదీ, ఈరోజు రిపబ్లిక్ ఆఫ్ కొరియా అధ్యక్షుడు మూన్ జే- ఇన్ తో ఫొన్లో మాట్లాడారు.
(గత ఏడాది రిపబ్లిక్ ఆఫ్ కొరియా లో తన పర్యటనను ప్రధాని మోడీఈ సందర్భంగా గుర్తుచేసుకున్నారు . ఇరు దేశాల మధ్య పెరుగుతున్న సన్నిహిత సంబంధాలపై ఆయన సంతృప్తి వ్యక్తం చేశారు.
ప్రపంచ వ్యాప్తంగా కోవిడ్ -19 మహమ్మారి వ్యాప్తి, ప్రపంచ ఆరోగ్య వ్యవస్థలకు, ఆర్థిక పరిస్థితులకు దాని వల్ల ఏర్పడిన సవాళ్ళ గురించి ఇరువురు నాయకులు చర్చించారు. ఈ మహమ్మారిపై పోరాటానికి తమ తమ దేశాలలో తీసుకున్న చర్యల గురించి వారు పరస్పరం తెలియజేసుకున్నారు.
రిపబ్లిక్ ఆఫ్ కొరియాలో కోవిడ్ మహమ్మారి సంక్షోభాన్ని ఎదుర్కోవడానికి సాంకేతిక పరిజ్ఞానం ఆధారిత వ్యవస్థల వినియోగం పట్ల ప్రధాని ప్రశంసించారు. కోవిడ్ మహమ్మారి పై ఐక్య పోరాడటానికి భారత ప్రభుత్వం ,కోట్లాదిమంది భారతీయలకు ప్రేరణనందించిన తీరును అధ్యక్షుడు మూన్ జై-ఇన్ ప్రశంసించారు
భారతదేశంలోని కొరియా పౌరులకు, భారత అధికారులు అందిస్తున్న సహకారానికి కొరియా అధ్యక్షుడు ప్రధానికి కృతజ్ఞతలు తెలిపారు.
భారతీయ కంపెనీలు సరఫరా చేస్తున్న వైద్య పరికరాల, రవాణాను సులభతరం చేసినందుకు రిపబ్లిక్ ఆఫ్ కొరియా ప్రభుత్వం తీసుకుంటున్న చర్యలను ప్రధాని ప్రశంసించారు.
కోవిడ్ -19 వైరస్పైపోరాటంలో తగిన పరిష్కారాలను కనుగొనేందుకు సాగిస్తున్న పరిశోధనలకు , తమ నిపుణులు ఒకరినొకరు సంప్రదించుకుంటూ తమ అనుభవాలను పంచుకోవడం కొనసాగిస్తారని ఇరువురు నాయకులూ అభిప్రాయపడ్డారు
రిపబ్లిక్ ఆఫ్ కొరియాలో త్వరలో జరగనున్న జాతీయ అసెంబ్లీ ఎన్నికల సందర్బంగా అధ్యక్షుడు మూన్కు ప్రధానమంత్రి తమ శుభాకాంక్షలు తెలిపారు.
మంత్రిమండలి
జమ్ము & కశ్మీర్ కు ఉద్దేశించిన ప్రధాన మంత్రి అభివృద్ధి ప్యాకేజి 2015 లో భాగం గా పిఒజెకె కు, ఛంబ్ కు చెందిన నిరాశ్రయ కుటుంబాల కోసం మంత్రివర్గం 30.11.2016 నాడు ఆమోదించిన పునరావాస పథకం పరిధి లో తొలుత జమ్ము & కశ్మీర్ రాష్ట్రం వెలుపల కు వెళ్ళేందుకు సిద్ధపడ్డ జమ్ము & కశ్మీర్-1947 యొక్క 5,300 కుటుంబాలు తదనంతర కాలం లో మళ్లీ జమ్ము & కశ్మీర్ రాష్ట్రాని కి వచ్చి స్థిరపడగా వారిని చేర్చుకొనేందుకు ఆమోదం తెలిపిన మంత్రివర్గం
జమ్ము & కశ్మీర్ కు ఉద్దేశించిన ప్రధాన మంత్రి అభివృద్ధి ప్యాకేజి 2015 లో భాగం గా పిఒజెకె కు మరియు ఛంబ్ కు చెందిన నిరాశ్రయ కుటుంబాల కోసం మంత్రివర్గం 30.11.2016 నాడు ఆమోదించిన పునరావాస పథకం పరిధి లో తొలుత జమ్ము & కశ్మీర్ రాష్ట్రం వెలుపల కు వెళ్ళేందుకు సిద్ధపడ్డ జమ్ము & కశ్మీర్-1947 యొక్క 5,300 కుటుంబాలు తదనంతరం తిరిగి జమ్ము & కశ్మీర్ రాష్ట్రాని కి వచ్చి స్థిరపడగా వారిని చేర్చుకొనేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
లాభాలు:
ఈ ఆమోదం నిరాశ్రయ కుటుంబాల కు ప్రస్తుత పథకం లో భాగం గా 5.5 లక్షల రూపాయల ఒక సారి ఆర్థిక సహాయాన్ని పొందేందుకు అర్హత ను ప్రసాదిస్తుంది. దీనికి బదులుగా వారి కి ప్రస్తుత పథకం లో ఉద్దేశించిన మేరకు నిరంతరం కొంత ఆదాయం లభించే ఆస్కారం కూడా ఉంది.
ఇక్కడ వెల్లడి చేయవలసిన విషయం ఒకటి ఉంది. అది ఏమిటంటే 1947వ సంవత్సరం లో జమ్ము & కశ్మీర్ లో పాకిస్తాన్ దురాక్రమణ ను దృష్టి లో పెట్టుకొని 31,619 కుటుంబాలు జమ్ము & కశ్మీర్ లోని పాకిస్తాన్ ఆక్రమిత ప్రాంతాల  నుండి జమ్ము & కశ్మీర్ రాష్ట్రాని కి వలస పోయాయి. వీటి లో 26,319 కుటుంబాలు జమ్ము & కశ్మీర్ రాష్ట్రం లో స్థిరపడ్డాయి. 5,300 కుటుంబాలు మొదట్లో జమ్ము & కశ్మీర్ కు ఆవల దేశం లోని ఇతర ప్రాంతాల కు వెళ్ళిపోయేందుకు మొగ్గు చూపాయి. అంతేకాకుండా భారతదేశాని కి, పాకిస్తాన్ కు మధ్య 1965వ సంవత్సరం లో మరియు 1971వ సంవత్సరం లో యుద్ధాలు జరిగినప్పుడు 10,065 కుటుంబాలు అదనం గా ఛంబ్ నియాబత్ ప్రాంతం నుండి నిర్వాసితులు అయ్యాయి. వీటి లో 3,500 కుటుంబాలు 1965 యుద్ధం లోను, 6,565 కుటుంబాలు 1971 యుద్ధ కాలం లోను ఆశ్రయాన్ని కోల్పోయాయి.
మంత్రివర్గం 30.11.2016 నాడు ఆమోదం తెలిపిన ఒక ప్యాకేజీ ప్రకారం 36,384 నిరాశ్రయ కుటుంబాల ను చేర్చుకోవడమైంది. వీటి లో ఛంబ్ నియాబత్ ప్రాంతం నుండి ఆశ్రయాన్ని కోల్పోయిన 10,065 కుటుంబాలు మరియు జమ్ము & కశ్మీర్ లో స్థిరపడ్డ 26,319 కుటుంబాలు ఉన్నాయి. పిఒజెకె యొక్క 5,300 నిరాశ్రయ కుటుంబాల ను ఆమోదం లభించిన ప్యాకేజీ లో చేర్చడం జరుగలేదు. ప్రస్తుతం ఈ 5,300 కుటుంబాల ను ప్యాకేజీ లో చేర్చడం జరుగుతున్నది.
1947లో నిరాశ్రయులైన 5,300 కుటుంబాల ను ప్రస్తుత పథకం లో తిరిగి చేర్చుకోవడం తో వారు ఒక సహేతుకమైన నెలవారీ ఆదాయాన్ని పొందేందుకు, అలాగే, ప్రధాన స్రవంతి ఆర్థిక కార్యకలాపాల లో భాగస్తులు అయ్యేందుకు తోడ్పడుతుంది. ఇది ఆ తరహా నిరాశ్రయ కుటుంబాల కు తగిన సహాయాన్ని అందించడం లో ప్రభుత్వ సామర్ధ్యాన్ని పెంపొందింప చేస్తుంది. అవసరమైన సొమ్ముల ను ప్రస్తుత పథకం కోసం ఇప్పటికే మంజూరు చేసిన నిధుల నుండి వెచ్చించడం జరుగుతుంది.(
ఆరోగ్య, కుటుంబ సంక్షేమ మంత్రిత్వ శాఖ
ప్రపంచంలో భారత్ లోనే ప్రతి పది లక్షల్లో అతి తక్కువ కోవిడ్ కేసులు
కోలుకున్నవారు దాదాపు 4.4 లక్షలు, చికిత్సలో ఉన్నవారికంటే 1.8 లక్షలకంటే ఎక్కువే
జాతీయ స్థాయిలో కోలుకున్న వారి శాతం 61%
2020 జులై 6 నాటి ప్రపంచ ఆరోగ్య సంస్థ నివేదిక ప్రకారం భారత్ లో ప్రతి పది లక్షల కు 505.37 మంది కేసులు కాగా అంతర్జాతీయంగా 1453.25 కేసులున్నాయి.
చిలీలో పదిలక్షలకు 15,459.8 కేసులు, పెరూ, అమెరికా, బ్రెజిల్, స్పెయిన్ లలో 9070.8, 8560.5, 7419.1 మరియు 5358.7 కేసులు నమోదయ్యాయి.
తక్కువ సంఖ్యలో కేసులు నమోదైన దేశాలలో భారత్ ఒకటని ప్రపంచ ఆరోగ్య సంస్థ నివేదిక పేర్కొంది. మరణాల సంఖ్య కూడా భారత్ లో తక్కువగా ఉన్నట్టు పేర్కొంటూ, బ్రిటన్ లో ప్రతి పదిలక్షలకు 651.4 కేసులు, స్పెయిన్, ఇటలీ, ఫ్రాన్స్, అమెరికాలో 607.1, 576.6, 456.7 మరియు 391.0 నమోదయ్యాయి.
భారత్ లో ఆస్పత్రుల మౌలిక సదుపాయాలు తగినంతగా పెంచి సమర్థంగా చికిత్స చేయటం, ఆక్సిజం అందుబాటులో ఉంచటం, ఐసియు, వెంటిలేటర్ సౌకర్యం అందులో భాగం.
జులై 7నాటికి దేశంలో ప్రత్యేక కోవిడ్ ఆస్పత్రులు 1201 ఉండగా ఆరోగ్య కేంద్రాలు 2611, కోవిడ్ రక్షణ కేంద్రాలు 9909 ఉన్నాయి. ఒక మోస్తరు లక్షణాలున్న వారికి సైతం చికిత్స చేస్తారు. అలాంటి సిద్ధత ఉండటం వల్లనే కోలుకున్నవారి శాతం ఎక్కువగా, మరణాల శాతం తక్కువగా ఉంటోంది. త్వరగా గుర్తించటం, సమర్థంగా చికిత్స కారణంంగా కోలుకుంటున్నవారు బాగా ఎక్కువగా ఉన్నారు. గడిచిన 24 గంటల్లో మొత్తం 15516 మంది కోలుకున్నారు. దీంతో ఇప్పటివరకు మొత్తం కోలుకున్నవారి సంఖ్య 4,39,947కు చేరింది.
రాష్ట్ర ప్రభుత్వాలతో కలిసి తీసుకుంటున్న ఉమ్మడి చర్యల ఫలితంగా బాధితులకు, కోలుకుంటున్నవారికి మధ్య తేడా బాగా పెరుగుతూ వస్తోంది. ప్రస్తుతం కొలుకున్నవారిసంఖ్య చికిత్సలో ఉన్నవారికంటే 1,80,390 ఎక్కువగా ఉంది. దీనివల్ల కోలుకున్న వారి శాతం నేటికి 61.13% అయింది. ప్రస్తుతం 2,59,557 మంది బాధితులు ఉండగా వారందరికీ డాక్టర్ల పరీవేక్షణలోచికిత్స జరుగుతొంది.
పరీక్షలు, గుర్తింపు, చికిత్స అనే త్రిముఖ వ్యూహంలో భాగంగా అన్ని రాష్ట్రాలు తగిన విధంగా వ్యవహరిస్తున్నాయి. దీనివల్ల రోజుకు రెండు లక్షలకు పైగా పరీక్షలు జరుగుతున్నాయి. గడిచిన 24 గంటల్లో 2,41,430 శాంపిల్స్ పరీక్షించారు. దీంతో ఇప్పటివరకు జరిపిన పరీక్షల సంఖ్య 1,02,11,092 కు చేరింది.
పరీక్షల లాబ్ ల సంఖ్య కూడా బాగా పెరిగింది. ప్రస్తుతం ప్రభుత్వ ఆధ్వరంలో 793 లాబ్ లు ఉండగా ప్రయివేట్ లో 322 ఉన్నాయి. మొత్తం లాబ్ ల సంఖ్య 1115 అయింది.
- తక్షణం ఫలితాలు చూపే పరీక్షల లాబ్స్ : 598 
- ట్రూ నాట్ ఆధారిత పరీక్షల లాబ్స్ : 423
- సిబినాట్ ఆధారిత పరీక్షల లాబ్స్: 94 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19ః అపోహలు వర్సెస్ వాస్తవాలు
డబ్ల్యుహెచ్ఒ ఇయుఎల్లో కోవాక్సిన్ వాక్సిన్ మార్గదర్శకాలు ప్రస్తావించనప్పటికీ, 15-18 మధ్య వయసుగలవారికి వాక్సిన్ ఇస్తున్నారంటూ వస్తున్న మీడియా వార్తలు తప్పు దోవపట్టించేవి
ప్రపంచ ఆరోగ్య సంస్థ  కోవాక్సిన్ వాక్సిన్ను 15-18 వయసు మధ్య ఉన్నవారికి ఇవ్వడానికి అత్యవసర వినియోగ జాబితా  గుర్తింపు లేకపోయినప్పటికీ 15-18 మధ్య వయసు గలవారికి కోవాక్సిన్ ను ఇవ్వడానికి ఆమోదించినట్టు కొన్ని మీడియా నివేదికలు పేర్కొంటున్నాయి. అటువంటి నివేదికలు సత్యదూరమైనవి, పక్కదోవ పట్టించేవే కాక తప్పుడు సమాచారం ఇస్తున్నాయి.
కేంద్ర ఆరోగ్య & కుటుంబ సంక్షేమ మంత్రిత్వ శాఖ మార్గదర్శకాలను జారీ చేసింది. ఈ మార్గదర్శకాలు డబ్ల్యు హెచ్ ఒ ఇచ్ఇచన ఇయుఎల్ను ఎక్కడా ప్రస్తావించవు. ఆరోగ్య మంత్రిత్వ శాఖ 27 డిసెంబర్ 2021న 15-18 ఏళ్ళ వయసు మధ్య ఉన్న నూతన లబ్ధిదారులు అన్న శీర్షికతో మార్గదర్శకాలను జారీ చేసింది. ఇందులోని ఉప-శీర్షిక  పేజీ 4, అటువంటి లబ్ధిదారులకు వాక్సినేషన్ కోసం ఉన్న ఎంపిక కోవాక్సిన్కు మాత్రమే పరిమితమై ఉంటుంది, ఎందుకంటే, 15-18 వయసు మధ్య గల వారికి ఇచ్చేందుకు ఇయుఎల్ పొందుపరిచిన వాక్సిన్ ఇది మాత్రమే అని పేర్కొంటోంది.
జాతీయ రెగ్యులేటర్ అయిన సిడిఎస్సిఒ,12-18 వయసు గలవారికి కోవాక్సిన్ వాక్సిన్ ఇచ్చేందుకు ఇయుఎల్ను 24 డిసెంబర్ 2021న ఇవ్వడం జరిగింది. అనంతరం, 15-18 వయసులో ఉన్న యుక్త వయస్కులకు వాక్సినేషన్ ఇచ్చేందుకు, గుర్తించిన ఇతర వర్గాలకు ముందు జాగ్రత్తగ్గా ఇచ్చే డోసుకు సంబంధించిన మార్గదర్శకాలను కేంద్ర ఆరోగ్య మంత్రిత్వ శాఖ 27 డిసెంబర్ 2021న జారీ చేసింది. ఇవన్నీ ఆరోగ్యమంత్రిత్వ శాఖ వెబ్సైట్లో అందుబాటులో ఉన్నాయి, వాటిని దిగువన ఇచ్చిన లింక్ను క్లిక్ చేయడం ద్వారా చూడవచ్చు-
https://www.mohfw.gov.in/pdf/GuidelinesforCOVID19VaccinationofChildrenbetween15to18yearsandPrecautionDosetoHCWsFLWs&60populationwithcomorbidities.pdf
ప్రధాన మంత్రి కార్యాలయం
సివిల్ సర్వీసెస్ డే నాడు ప్రభుత్వోద్యోగుల కు శుభాకాంక్షలు తెలిపిన ప్రధాన మంత్రి; సర్ దార్ పటేల్ కు శ్రద్ధాంజలి ని అర్పించిన ప్రధాన మంత్రి
ప్రధాన మంత్రి శ్రీ నరేంద్ర మోదీ సివిల్ సర్వీసెస్ డే సందర్భం లో ప్రభుత్వ ఉద్యోగుల కు మరియు వారి యొక్క కుటుంబాలకు శుభాకాంక్షలు తెలిపారు; అంతేకాక సర్ దార్ పటేల్ కు ఆయన శ్రద్ధాంజలి ని అర్పించారు.
‘‘ఈ రోజు న, ప్రభుత్వ సేవల దినం నాడు నేను మన ప్రభుత్వోద్యోగులందరితో పాటు వారి యొక్క కుటుంబాల కు కూడా శుభాకాంక్షలను తెలియజేస్తున్నాను. భారతదేశం కొవిడ్-19 ని ఓడించడం లో సఫలం అయ్యేటట్టు పూచీ పడటానికి వారు చేస్తున్న కృషిని నేను ప్రశంసిస్తున్నాను. వారు ఆపన్నుల కు సహాయాన్ని అందిస్తూను మరియు ప్రతి ఒక్కరు ఆరోగ్యం గా ఉండేలాగా చూడటానికిగాను రోజు లో ప్రతి గంటా శ్రమిస్తున్నారు.
మన పరిపాలన స్వరూపానికి ఆకృతి ని కల్పించిన, ప్రగతి ప్రధానమైనటువంటి మరియు దయాపూరితమైనటువంటి ఒక వ్యవస్థ కు పెద్ద పీట ను వేసిన మహనీయుడు సర్ దార్ పటేల్ కు సివిల్ సర్వీసెస్ డే నాడు ఇదే స్మృత్యంజలి’’ అని ప్రధాన మంత్రి అన్నారు.
రక్షణ మంత్రిత్వ శాఖ
కోవిడ్ -19 మహమ్మారిపై భారత్ పోరాటం : నిరుపేదలకు సహాయం అందించిన గోవా నౌకా స్థావరం
దేశవ్యాప్తంగా పాటిస్తున్న లాక్ డౌన్ సందర్భంగా సామాన్య ప్రజానీకం, దుస్థితిలో ఉన్న స్థానికులను ఆదుకునేందుకు గోవా నౌకాస్థావరం అధికారులు ఆహారం, నిత్యావసర సరుకుల పంపిణీ జరిపారు.
2020 ఏప్రిల్ ఒకటవ తేదీన మంగోర్ హిల్ ప్రాంత కౌన్సిలర్ తో కలసి గోవా నౌకా స్థావరం అధికారులు గాంధీనగర్ ప్రాంతంలో ఉన్న రోజు కూలీలు, వలస కార్మికులు మరియు అల్పాదాయ వర్గాలకు చెందిన కుటుంబాలకు అత్యవసరమైన వస్తువుల పంపిణీ చేశారు. దాదాపు 200 కుటుంబాలకు 1000 కిలోల అత్యవసర కిరాణా సరుకులు పంపిణీ చేశారు. అవికాకుండా పేదలకు పంపిణీ చేసేందుకు పట్టణాభివృద్ధి మరియు సాంఘిక సంక్షేమ శాఖ మంత్రి శ్రీ మిలింద్ నాయక్ కు 600 కిలోల అత్యవసర కిరాణా సరుకులు అందజేశారు.
ఈ వారం మొదట్లో రక్షణ భద్రతా దళానికి చెందిన జవాన్లు మరియు ఐ ఎన్ ఎస్ హంసకు చెందిన నావికా దళ సిబ్బంది వాస్కో, గోవాలోని వివిధ ప్రదేశాలలో ఆహారం పంపిణీ చేశారు. వాస్కో రైల్వే స్టేషన్, బోగ్డా మరియు గోవా లోని రామాలయ ప్రాంతంలో 320 మందికి వండిన ఆహారం సమకూర్చారు.
PIB Headquarters
2016-17 ఆర్థిక సంవత్సరంలో రూ. 5282.36 కోట్ల విలువైన పి.ఎఫ్. చందాలు అందుకున్నాం: శ్రీ బి. చంద్రశేఖర్, ప్రాంతీయ పిఎఫ్ కమిషనర్, ఇపిఎఫ్ఒ తెలంగాణ రాష్ట్ర జోనల్ కార్యాలయం
- 98 శాతం క్లెయిమ్ లను 20 రోజుల్లో పరిష్కరించాం
- రూ. 42.82 కోట్ల విలువైన పింఛన్ సొమ్మును 2017 ఏప్రిల్ లో చెల్లించాం
ఉద్యోగుల భవిష్య నిధి సంస్థ  తెలంగాణ జోనల్ కార్యాలయం 2016-17 ఆర్థిక సంవత్సరంలో రూ. 5282.36 కోట్ల విలువైన పి.ఎఫ్. చందాలను అందుకుందని తెలంగాణ రాష్ట్ర ఇపిఎఫ్ఒ ప్రాంతీయ భవిష్య నిధి కమిషనర్ శ్రీ బి. చంద్రశేఖర్ తెలిపారు. ఆయన ఈ రోజు హైదరాబాద్ లో ప్రసార మాధ్యమాల ప్రతినిధులతో మాట్లాడారు. మొత్తం 3 పథకాల్లోను చేసిన చెల్లింపులు రూ. 3355.34 కోట్లుగా ఉన్నాయన్నారు. నెలకు సగటున 85 వేల క్లెయిమ్ లు వచ్చాయని, వాటిలో 98 శాతం క్లెయిమ్ లను 20 రోజుల లోగా పరిష్కరించామని వివరించారు. ఇతర వివరాలను గురించి వెల్లడిస్తూ, తమ కార్యాలయం పరిధిలో 3,11,923 మంది పింఛన్ దారులు ఉన్నారని తెలిపారు. 2017 ఏప్రిల్ లో రూ. 42.82 కోట్ల పెన్షన్ సొమ్మును చెల్లించామని చెప్పారు. నెలకు 2100 ఫిర్యాదులు తమ దృష్టికి వచ్చాయని, వాటిలో 88 శాతం ఫిర్యాదులను వారం రోజుల లోపల పరిష్కరించామని వెల్లడించారు. పింఛన్ దారులలో 57 శాతం మంది ఆన్ లైన్ లో లైఫ్ సర్టిఫికెట్లు  దాఖలు చేశారన్నారు. 2017 జనవరి 1వ తేదీ నుంచి కొనసాగుతున్న ఎంప్లాయీస్ ఎన్ రోల్ మెంట్ క్యాంపెయిన్ లో భాగంగా 406049 మంది కొత్త ఉద్యోగులను చేర్చుకున్నట్లు చెప్పారు. తెలంగాణ జోన్ పరిధిలో 37,919 సంస్థలు ఉన్నాయని, పిఎఫ్ చందాదారుల సంఖ్య 84.97 లక్షలుగా ఉన్నదని శ్రీ బి. చంద్రశేఖర్ తెలిపారు.
ప్రధాన మంత్రి కార్యాలయం
ప్రముఖ ఆర్థికవేత్త, కేంద్ర మాజీ మంత్రి ప్రొఫెసర్ వై.కె. అలఘ్ మృతి పట్ల సంతాపం వ్యక్తం చేసిన - ప్రధానమంత్రి
ప్రముఖ ఆర్థికవేత్త, కేంద్ర మాజీ మంత్రి ప్రొఫెసర్ వై.కె. అలఘ్ మృతి పట్ల ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "ప్రొఫెసర్ YK అలఘ్ ఒక ప్రముఖ పండితుడు, ఆయన ప్రజా విధానం లోని వివిధ అంశాల పట్ల, ముఖ్యంగా గ్రామీణాభివృద్ధి, పర్యావరణం, ఆర్థిక శాస్త్రం వంటి అంశాలపై ఎక్కువ మక్కువ కలిగి ఉన్న వ్యక్తి. ఆయన మరణ వార్త నన్నెంతో బాధకు గురి చేసింది. ఆయనతో గడిపిన క్షణాలను ఎప్పుడూ గుర్తు చేసుకుంటాను. వారి కుటుంబానికి, స్నేహితులకు నా సానుభూతి వ్యక్తం చేస్తున్నాను. ఓం శాంతి." అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ ‘టికా ఉత్సవ్’- టీకా కేంద్రాలు, రోజువారీ టీకాల సంఖ్య పెరుగుదలకు నిదర్శనం
టికా ఉత్సవ్ సమయంలో 1.28 కోట్లకు పైగా మోతాదులు టీకా ఇవ్వడం జరిగింది
కోవిడ్ -19 వైరస్కు విరుగుడుగా హాని కలిగించే వర్గాలకు టీకాలు వేసే ప్రయత్నంలో భారతదేశం బహుళ శిఖరాలను చేరుకుంది. ఏప్రిల్ 11 మరియు 14 ‘టికా ఉత్సవ్’ గా ప్రధాని ఇచ్చిన పిలుపుతో, ప్రైవేటు మరియు ప్రభుత్వ కార్యస్థానాల్లో అనేక టీకా కేంద్రాలు  పనిచేస్తున్నాయి. ఏ రోజు చూసినా సగటున 45,000 సివిసిలు పనిచేస్తాయి. నాలుగు రోజుల “టికా ఉత్సవ్” లో 1, 2, 3, 4 రోజుల్లో 63,800, 71,000, 67,893 మరియు 69,974 సివిసిలు వరుసగా చురుకుగా ఉన్నాయి. అదనంగా, సగటున, ఆదివారం తక్కువ స్థాయి టీకా సంఖ్యల  నమోదవుతున్నాయి. కానీ, ఈ సారి ఆదివారం అయిన టికా ఉత్సవ్ మొదటి రోజు, ఆ రోజు రాత్రి 8 గంటల వరకు 27 లక్షలకు పైగా వ్యాక్సిన్ మోతాదులను అందించారు.
టికా ఉత్సవ్ నాలుగు రోజులు ఉధృతంగా టీకా కార్యక్రమం నడిచింది. ఏప్రిల్ 11 న 29,33,418 టీకాల మోతాదు ఇవ్వగా, మరుసటి రోజు మరో 40,04,521 మందికి ఇవ్వడం జరిగింది. ఏప్రిల్ 13 మరియు 14 తేదీలలో 26,46,528 మరియు 33,13,848 వద్ద సంఖ్య ఉంది. టికా ఉత్సవ్ సమయంలో మొత్తం టీకా గణాంకాలు దేశవ్యాప్తంగా అర్హతగల సమూహాల ప్రజలకు 1,28,98,314 వ్యాక్సిన్ మోతాదులను అందించారు. మూడు రాష్ట్రాలు కోటికి పైగా టీకాలు వేసుకున్నారు. అవి మహారాష్ట్ర , రాజస్థాన్ , ఉత్తర ప్రదేశ్ .
రక్షణ మంత్రిత్వ శాఖ
మణిపూర్ పర్యటనకు బయలుదేరి వెళ్ళిన చీఫ్ ఆఫ్ ది ఆర్మీ స్టాఫ్ 
చీఫ్ ఆఫ్ ఆర్మీ స్టాప్  మనోజ్ పాండే 27&28 మే 2023న మణిపూర్లో పర్యటిస్తున్నారు. తన పర్యటనలో భాగంగా వివిధ ప్రాంతాలను సందర్శించి, స్థానిక ఫార్మేషన్ కమాండర్లతో ముచ్చటించి, క్షేత్రస్థాయి పరిస్థితి గురించి వాస్తవాలను తెలుసుకుంటారు. ఆయన దళాలతో కూడా ముచ్చటిస్తారు.
మర్నాడు, 28 మే 2023న ఆయన కుమారి అనసూయ యుకేను, మణిపూర్ గౌరవ గవర్నర్ శ్రీ ఎన్.బీరేన్ సింగ్ను, ముఖ్యమంత్రి శ్రీ కుల్దీప్ సింగ్, మణిపూర్ ప్రధాన భద్రతా సలహాదారునుకలిసి మణిపూర్లో సాధ్యమైనంత త్వరగా సాధారణ పరిస్థితులను పునరుద్దరించేందుకు వర్తమాన పరిస్థితి, భవిష్యత్ మార్గం గురించి చర్చిస్తారు.
మణిపూర్లో అంతర్గత పరిస్థితి కారణంగా, తక్షణమే రాష్ట్రప్రభుత్వం 03 మే 2023న సైన్యానికి, అస్సాం రైఫిల్స్కు తోడ్పడవలసిందిగా విజ్ఞప్తి చేసింది. దీనికి తక్షణమే స్పందనగా, సైన్యం, అస్సాం రైఫిల్స్ 135 కాలమ్లను నమోహరించి, సున్నితమైన, సరిహద్దులలో ప్రాంతాలపై చురుకుగా ఆధిపత్యాన్ని సాధించడం ద్వారా పరిస్థితిని అదుపులోకి తెచ్చారు. దాదాపు 35,000 మంది పౌరులను సురక్షిత ప్రాంతాలకు తరలించి, నిర్వాసిత పౌరులకు సైన్యం, అస్సాం రైఫిల్స్ తక్షణ సహాయక చర్యలను అందించింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 185.04 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 11,871
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.76%
గత 24 గంటల్లో 1,198 మంది కోలుకున్నారు. దీంతో, కోలుకున్నవారి మొత్తం సంఖ్య 4,24,97,567 కు పెరిగింది.
గత 24 గంటల్లో 1,086 కొత్త కేసులు నమోదయ్యాయి.
రోజువారీ పాజిటివిటీ రేటు 0.23%
వారపు పాజిటివిటీ రేటు 0.22%
గత 24 గంటల్లో చేసిన 4,81,374 కొవిడ్ పరీక్షలతో కలిపి ఇప్పటివరకు 79.20 కోట్ల పరీక్షలు చేశారు.